Poukázanie 2  Vašej dane – postup pre zamestnancov

1. Do 15. 02. požiadajte zamestnávateľa o vykonanie ročného zúčtovania zaplatených preddavkov na daň.
2. Požiadajte zamestnávateľa, aby Vám vystavil tlačivo Potvrdenie o zaplatení dane.
3. Z tohto Potvrdenia si zistíte dátum zaplatenia dane (III. ODDIEL, riadok 26) a vypočítate:
· 2 % z Vašej zaplatenej dane – to je maximálna suma, ktorú môžete poukázať, ak ste v minulom roku neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť minimálne 3 €.
· 3 % z Vašej zaplatenej dane, ak ste v minulom roku odpracovali dobrovoľnícky minimálne 40 hodín a získate o tom Potvrdenie od organizácie (prípadne viacerých organizácií), pre ktoré ste v minulom roku dobrovoľnícky pracovali.
4. Prečítajte si pozorne celé Poučenie na vyplnenie vyhlásenia (otočte tlačivo Vyhlásenie) a vyplňte predpísané tlačivo Vyhlásenie.
5. Ak nám chcete oznámiť, že ste nám zaslali svoje 2 %, príp. 3 %, zaškrtnite v tlačive príslušný súhlas so zaslaním Vašich údajov (meno a adresa).
6. Tlačivo Vyhlásenie spolu s Potvrdením doručte do 30. 04. na daňový úrad podľa Vášho  bydliska. V prípade, ak ste poukázali 3 % z dane, povinnou prílohou k Vyhláseniu a Potvrdeniu je aj Potvrdenie o odpracovaní minimálne 40 hodín dobrovoľníckej činnosti.




Poukázanie 2  Vašej dane – postup pre fyzické osoby

1. Vypočítajte si 2 % z Vašej zaplatenej dane – to je maximálna suma, ktorú môžete poukázať. Táto suma však musí byť minimálne 3 €.
2. Riadne vyplnené daňové priznanie doručte v lehote, ktorú máte na podanie daňového priznania (zvyčajne do 31.3., resp. v predĺženej lehote) na Váš daňový úrad (podľa Vášho bydliska) a v tomto termíne aj zaplaťte daň z príjmov. V daňovom priznaní pre fyzické osoby (typ A) sú už uvedené kolónky na poukázanie 2 % (3 %) z dane v prospech 1 prijímateľa. Údaje, ktoré potrebujete do daňového priznania sú:
IČO: 50587048
Obchodné meno / názov: Transplantácia pečene.info
3. Ak nám chcete oznámiť, že ste nám zaslali svoje 2 %, príp. 3 %, zaškrtnite v tlačive príslušný súhlas so zaslaním Vašich údajov (meno a adresa).



Poukázanie 2  Vašej dane – postup pre právnické osoby

1. Vypočítajte si 1 % (2 %) z Vašej dane z príjmov právnickej osoby – to je maximálna suma, ktorú môžete poukázať v prospech prijímateľa / prijímateľov. Táto suma však musí byť minimálne 8 € jednému prijímateľovi.
2. Riadne vyplnené daňové priznanie odošlite prostredníctvom elektronického systému v lehote, ktorú máte na podanie daňového priznania a v tomto termíne aj zaplaťte daň z príjmov. Údaje, ktoré potrebujete do daňového priznania sú:
IČO: 50587048
Obchodné meno / názov: Transplantácia pečene.info
3. Ak nám chcete oznámiť, že ste nám zaslali svoje 1 %, príp. 2 %, zaškrtnite políčko (VII. časť – Vyhlásenie o poukázaní podielu zaplatenej dane z príjmov právnickej osoby) súhlas so zaslaním údajov (obchodné meno alebo názov, sídlo a právna forma).




